Atklāta konkursa 
[bookmark: _Hlk149835394]“Rīgas valstspilsētas ielu seguma periodiskās atjaunošanas darbi”
 ID Nr. CAIP 2025/08

Atbildes uz 15.01.2026. iesniegtajiem jautājumiem 


	1.jautājums:
Lūgums apstiprināt, ka pieredzes apliecināšanai norādāmie objekti, kuri tika izbūvēti periodā no 2020. gada līdz 2021. gadam un nodoti ekspluatācijā 2021. gadā, tiks uzskatīti par atbilstošiem, proti, ņemot vērā datumu, kad objekts tika nodots ekspluatācijā, nevis būvdarbu uzsākšanas un pabeigšanas periodu. 
Atbilde:
Komisija skaidro, ka par pieredzi apliecinošiem darbiem tiks atzīti darbi, kas tika veikti jebkādā periodā, un pamatnosacījums termiņā aprēķinam ir tikai būvobjekta nodošanas ekspluatācijā datums.


	2.jautājums:
Lūdzam apstiprināt, ka gadījumā, ja pretendenta vai atbildīgā būvdarbu vadītāja pieredze pilnībā atbilst visām Nolikuma prasībām (t.i., ir izpildīti visi konkrētie darbu veidi un apjomi, kas noteikti attiecīgajā punktā), nav obligāti jānorāda papildu objekts. 
Atbilde:
Komisija skaidro, ka saskaņā ar nolikumā noteiktajām pieredzes kvalifikācijas prasībām pretendentam jāsniedz informācija par ne vairāk kā 5 (piecu) iepriekšējo gadu laikā gūto pieredzi pilsētas ielu pārbūves, izbūves, atjaunošanas vai seguma virskārtas izbūves darbu veikšanā/vadīšanā vismaz 2 (divos) objektos, sniedzot informāciju par veikto darbu veidiem un apjomiem atbilstoši iepirkuma priekšmeta daļas prasībām. Gadījumā, ja veikto darbu veidi un apjomi atbilst konkrētās iepirkuma priekšmeta daļas prasībām jau 1 (vienā) objektā, tad otrā objektā, par ko sniedzama informācija, jābūt gūtai pieredzei pilsētas ielu pārbūves, izbūves, atjaunošanas vai seguma virskārtas izbūves darbu veikšanā/vadīšanā ne vairāk kā 5 (piecu) iepriekšējo gadu laikā.


	3.jautājums:
Ņemot vērā nolikumā noteiktās kvalifikācijas prasības, gadījumā, ja pretendents iesniedz piedāvājumu abās iepirkuma daļās, tam ir jānodrošina kopumā 7 atbildīgie būvdarbu vadītāji, jo 1. un 2. iepirkuma daļā piedāvātajiem speciālistiem jābūt savstarpēji atšķirīgiem. Šāda prasība būtiski ierobežo konkurenci un var liegt vairākiem potenciāli kvalificētiem pretendentiem iespēju piedalīties kādā no iepirkuma daļām vai abās daļās vienlaikus.
Vienlaikus norādām, ka nolikumā izvirzītās prasības attiecībā uz specifisko darbu pieredzi (piemēram, bruģa segumu izbūvi, apmaļu uzstādīšanu, horizontālo apzīmējumu u. c.) neatbilst iepirkuma priekšmeta būtībai, jo līguma galvenais mērķis ir ielu seguma periodiskā atjaunošana, kur primārie un dominējošie darbi ir asfaltbetona seguma atjaunošanas darbi.
Pamatojoties uz minēto, lūdzam izvērtēt iespēju: atteikties no prasībām attiecībā uz specifiskajiem darbiem, ar iepirkuma priekšmeta galveno būtību tieši nesaistīto darbu pieredzi, un noteikt kā galveno kvalifikācijas kritēriju pieredzi asfaltbetona seguma atjaunošanas darbu veikšanā, paredzot prasības attiecībā uz izpildīto darbu apjomu (m²).
Papildus norādām, ka Pasūtītājs (Rīgas domes Satiksmes departaments) iepriekš ir izsludinājis iepirkumu ar līdzīgu iepirkuma priekšmetu – ielu seguma atjaunošanas darbiem (atklāts konkurss “Rīgas pilsētas ielu seguma atjaunošanas darbi”, identifikācijas Nr. RDSD 2020/52), kurā iepirkuma būtība un darbu raksturs bija salīdzināms ar konkrēto iepirkumu.
Minētajā iepirkumā pretendentiem netika izvirzīta prasība nodrošināt vairākus savstarpēji atšķirīgus atbildīgos būvdarbu vadītājus katrai iepirkuma daļai, un tika pieļauts, ka viens un tas pats speciālists atbilst kvalifikācijas prasībām vairākām iepirkuma daļām, ja viņa pieredze to apliecina.
Ņemot vērā, ka arī šajā iepirkumā līguma priekšmets pēc būtības ir seguma atjaunošanas darbi, kuros dominē asfaltbetona seguma atjaunošana, uzskatām, ka pašreizējā prasība nodrošināt ievērojami lielāku skaitu atbildīgo būvdarbu vadītāju gadījumā, ja pretendents piedalās vairākās iepirkuma daļās, nav samērīga ar iepirkuma priekšmetu un neatbilst iepriekšējai praksei līdzīgos iepirkumos.
Līdz ar to lūdzam Pasūtītāju izvērtēt iespēju: pārskatīt prasību par savstarpēji atšķirīgu atbildīgo būvdarbu vadītāju nodrošināšanu katrai iepirkuma daļai, un nodrošināt kvalifikācijas prasību samērīgumu un konsekvenci ar iepriekš īstenotajiem līdzīga rakstura iepirkumiem.
Atbilde:
Komisija informē, ka atklāta konkursa nolikuma 3.7. un 3.8. apakšpunktos ir veikti grozījumi, nosakot, ka katrā konkursa daļā pretendentam jāpiedāvā vismaz divi atbildīgie būvdarbu vadītāji (..).
Attiecībā par darbu pieredzes prasībām bruģa seguma izbūvē, apmaļu uzstādīšanā u.tml. Komisija neplāno veikt korekcijas un norāda, ka prasītā pieredze ir svarīga, jo seguma periodiskās atjaunošanas objekti pārsvarā ietver tieši nolikumā noteiktos darbus.


	4.jautājums:
Pamatojoties uz Nolikuma 3.7. un 3.8. apakšpunktiem, lūdzam paskaidrot, kāds ir pamatojums prasībai, ka pretendents nodrošina konkrētu skaitu atbildīgo būvdarbu vadītāju katrā iepirkuma daļā (4 speciālisti 1. daļai un 3 speciālisti 2. daļai), kā arī prasībai, ka šie speciālisti abās daļās nedrīkst būt vieni un tie paši. 
Atbilde:
Komisija informē, ka atklāta konkursa nolikuma 3.7. un 3.8. apakšpunktos ir veikti grozījumi, nosakot, ka katrā konkursa daļā pretendentam jāpiedāvā vismaz divi atbildīgie būvdarbu vadītāji (..).
Vienlaikus Komija vērš uzmanību, ka viens atbildīgais būvdarbu vadītājs vienlaicīgi nedrīkst būt iesaistīts vairāk kā 3 (trīs) līgumu izpildē – atbilstoši vispārīgās vienošanās projektā veiktajiem grozījumiem.
